Guglielmo Libri

Matemàtich.
Guglielmo Libri, cont Carrucci dla Sommaja, a l'era nassù a Firense ai 2 ëd gené 1802.

A l'avìa studià matemàtica a l'Università ëd Pisa.
A l'era laureasse dël 1823 e a l'han daje la càtedra ëd fìsica matemàtica, ch'a l'ha dovù chité n'ann apress për rason ëd salute.
Tutun, ël granduca ëd Toscan-a a l'ha nominalo professor emérit an fasendje goerné lë stipendi.

Apress ël faliment d'un complòt anti-monàrchich che chiel a l'avìa tramà, a l'é scapà a Paris.
Ai 3 ëd fërvé dël 1833 a l'ha otnù la sitadinansa fransèisa e a l'ha podù ven-e mèmber ëd l'Anstitù ëd Fransa e oten-e d'ufissi d'ansegnament.

Ëd caràter fogos, a l'ha avù ëd ruse greve con vàire përsonalità.
A l'é stàit acusà d'avèj robà ëd lìber e ëd manuscrit pressios an dle biblioteche.
An diciarand-se nossent, a l'é scapà an Anghiltèra.
Dël 1850 a l'é stàit condanà an Fransa a des agn ëd përzon.

Formasse ël regn d'Italia, Libri a l'é rintrà a Firense, anté ch'a l'é mòrt ai 28 dë stèmber dël 1869.
A l'é stàit sotrà al campossanto ëd San Minià al Mont.

Sò travaj
Ij travaj d'anàlisi e ëd teorìa dij nùmer ëd Libri a l'han perdù motobin ëd sò anteresse apress le crìtiche ëd Liouville.
Guglielmo Libri a resta conossù dzortut për soa Histoire des sciences mathématiques en Italie.

Euvre prinsipaj
 Histoire des sciences mathématiques en Italie depuis la renaissance des lettres jusqu'à la fin du dix-septième siècle par Guillaume Libri (4 volum, Paris, 1838-1841)

Libri, Guglielmo